**AVALUACIÓ ORDINÀRIA**

**Nota trimestral**

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

| **COMPETÈNCIES ESPECÍFIQUES MATÈRIA** | **SELECCIÓ** |
| --- | --- |
| **Competència específica 1.** *Reconèixer els rols individuals i col·lectius de les persones dintre del sistema econòmic i constituir dinàmiques de participació ciutadana, prenent consciència de la interdependència dels factors econòmics, per valorar les desigualtats en l’accés als recursos i la distribució de la riquesa.* | **X** |
| **Competència específica 2.** *Integrar i promoure pràctiques econòmiques basades en valors humans, solidaris i sostenibles, amb consciència ciutadana, per contribuir a una societat més equitativa, justa i sostenible en un món global i divers.* | **X** |
| **Competència específica 3.** *Analitzar i contrastar informació de diferents fonts i suports, a través de mètodes de recerca, amb rigor i sentit crític, per suggerir mesures econòmiques que millorin l’entorn social i el medi ambient.* | **X** |

|  | **INSTRUMENTS D’AVALUACIÓ** | **PONDERACIONS** |
| --- | --- | --- |
| **COMPETÈNCIES específiques de matèria treballades aquest curs/nivell** | Proves d’avaluació  Treballs, projectes i exposicions  Activitats orals/escrites, individuals/cooperatives i exercicis pràctics | Proves específiques (**40%**)  Activitats i treballs (**40%**) |
| **COMPETÈNCIES comunes a totes les matèries:**   * *Respecte envers el professor/a, els companys, si mateix i el seu entorn i compliment de les normes de convivència i dels deures dels alumnes contemplats en les Normes de Funcionament del Centre* * *Esperit de superació, esforç i treball demostrat diàriament tant a casa com a l’aula* | Observació a l’aula  Compliment de les normes  Esforç, implicació i regularitat en la realització del treball  Compromís per portar el material  Iniciativa, organització i autonomia  Participació  Assistència, retards, avisos i amonestacions | **20%** |

**Observacions rellevants del instruments d’avaluació emprats**

Per aprovar el trimestre caldrà haver superat ≥50% la suma de les competències avaluades.

A l’hora de valorar els treballs i els exercicis orals i/o escrits es tindran en compte els següents aspectes:

* La correcta realització (redacció, ortografia, riquesa lèxica, etc.)
* El resultat del treball i la seva presentació (polidesa, originalitat, etc.)
* El desenvolupament del pensament crític i posicionament conscient de l’alumne.
* Les habilitats comunicatives, l’expressió de les idees pròpies i el respecte de les opinions alienes.
* Les habilitats pel treball col·laboratiu i el sentit de compromís social.
* El desenvolupament de competències de recerca i selecció d’informació, d’ús i apropiació d’eines de treball i comunicació.
* L’ús de fonts adequades i suficients, iniciativa en la recerca i seguiment de les indicacions del tutor
* Capacitats de síntesi, d’extracció de dades significatives, d’analitzar i resoldre les dificultats i entrebancs específics en el desenvolupament del treball.

**Justificació d’absència el dia d’una prova o examen**

Si l’alumne no assisteix a classe el dia de la prova o examen, haurà de justificar documentalment la seva absència al professor afectat i tutor/a per tenir dret a fer-lo en un altre moment.

A llarg d’un mateix curs, només es pot faltar 2 vegades a un examen sense justificant del metge. A partir de la tercera vegada, sí caldrà un justificant mèdic.

**Activitats de recuperació trimestral**

En cas de no superar el trimestre, l’alumne/-a haurà de recuperar-lo d’acord amb les indicacions i terminis fixats pel/per la professor/a obtenint una nota màxima de 5.

Durant el trimestre, i abans de la finalització del període d’avaluació d’aquest, l’alumne/a, haurà disposat de les eines suficients per superar amb èxit el trimestre. Si s’escau, el/la professor/a, fent el seguiment individualitzat de cada alumne/a afegirà activitats de reforç i superació d’aquelles competències en les quals es presentin més dificultats d’assoliment. En cas de no superar el trimestre, l’alumne/a haurà recuperar-lo d’acord amb les indicacions i terminis facilitats pel/per la professor/a de la matèria, obtenint una nota màxima de 5.

**Nota final**

Cal tenir present que els termes emprats als informes d’avaluació per valorar el grau d’assoliment de l’alumne/a són qualitatius. Aquesta valoració, tant numèrica com qualitativa, té sempre un veritable sentit d’avaluació formativa i formadora, i resultarà del valor numèric obtingut segons les indicacions detallades anteriorment i tenint en compte les equivalències numèriques següents:

*AE: assoliment excel·lent (entre 9 i 10)*

*AN: assoliment notable (entre 7 i 8)*

*AS: assoliment satisfactori (entre 5 i 6)*

*NA: no assoliment (menys de 5)*

L’arrodoniment de les notes serà a l’alça a partir de x,50.